Večina ponudnikov omogoča tako osebni prevzem na sedežu podjetja kot dostavo pošiljke na dom. Izbirate lahko med običajno in hitro pošto, cena dostave pa je odvisna od teže pošiljke. Nekateri ponudniki dostavo nudijo brezplačno (npr. 300dpi.com). Ne glede na način dostave, večina ponudnikov pošlje e-mail obvestilo s podrobnostmi naročila, ko je le-to zaključeno. Hitra pošta vam omogoča tudi sledenje paketu.
Dostava paketov znotraj Slovenije je predvidoma naslednji delovni dan (med 9.00 in 11.00 uro), torej en dan po tem ko je paket oddan dostavni službi. Dostava v Hrvaško in Avstrijo je predvidoma 2 – 3 delovne dni, v druge države EU pa lahko traja tudi 5 delovnih dni ali dlje.
Večina ponudnikov ima garancijo za poškodovane ali izgubljene pošiljke. V primeru, da dostavljen izdelek kakorkoli ne ustreza dogovorjenim standardom, vam ali povrnejo denar ali v najkrajšem možnem času brezplačno naredijo novo naročilo.
Večina ponudnikov omogoča plačilo po predračunu, po povzetju, z gotovino ob prevzemu in s kreditno kartico. Nekateri ponudniki imajo tudi druge možnosti (PayPal, plačilo z e-računom, ipd.).